Diari Oficial de la Generalitat Valenciana


Sumari del DOGV 7594, del 17-08-2015 (2015/7101)

RESOLUCIÓ de 7 d'agost de 2015, del director general d'Assistència Sanitària, per la qual concedeix l'autorització sanitària per a banc de teixits i cèl·lules (banc de semen, banc d'embrions i banc d'ovòcits), a l'Institut de Medicina Reproductiva, SA (IMER).
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7594

Data del DOGV
:   17-08-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/7101


Data del document
:   07-08-2015

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de 7 d'agost de 2015, del director general d'Assistència Sanitària, per la qual concedeix l'autorització sanitària per a banc de teixits i cèl·lules (banc de semen, banc d'embrions i banc d'ovòcits), a l'Institut de Medicina Reproductiva, SA (IMER). [2015/7101]  
Fernando Guzmán Naranjo de la Puerta, director de l'Institut de Medicina Reproductiva, SA (IMER), va presentar una sol·licitud d'autorització per a banc de teixits i cèl·lules.  
La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement sobre l'autorització sol·licitada.  
El Servei d'Inspecció de Serveis Sanitaris de la Conselleria de Sanitat Universal i Salut Pública ha comprovat que el centre compleix tots els requisits exigits per a aquesta autorització.  
  
Fonaments jurídics  
1. La Direcció General d'Assistència Sanitària de la Conselleria de Sanitat Universal i Salut Pública és competent, en virtut del que disposa el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat; l'Ordre de 26 de febrer de 2008, de la Conselleria de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, i el Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.  
2. Es compleix el que disposa el Reial Decret Llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans, i el que estableix l'Ordre de 26 de febrer de 2008, de la Conselleria de Sanitat.  
Vistos els antecedents de fet i preceptes legals esmentats i els altres que s'hi apliquen, resolc:  
  
Concedir autorització sanitària per a banc de teixits i cèl·lules (banc de semen, banc d'embrions i banc d'ovòcits) a l'Institut de Medicina Reproductiva, SA (IMER). Aquesta autorització és vàlida per un període de quatre anys, a partir de la data de la present resolució.  
  
L'autorització es pot revocar en qualsevol moment, si s'alteren o incompleixen els requisits i consideracions que l'han fet possible.  
  
Als efectes de l'activitat que s'autoritza, el centre queda sotmés a la inspecció i al control de la Conselleria de Sanitat Universal i Salut Pública.  
Aquesta resolució es notifica a les persones interessades, amb l'advertiment que no posa fi a la via administrativa i que hi poden interposar un recurs d'alçada davant la secretària autonòmica de Salut Pública i del Sistema Sanitari Públic en el termini d'un mes comptador a partir de l'endemà de la data de notificació.  
  
València, 7 d'agost de 2015.- El director general d'Assistència Sanitària: Rafael Sotoca Covaleda.